# REPUBLIKA HRVATSKA

# KOPRIVNIČKO-KRIŽEVAČKA ŽUPANIJA

# VIJEĆE RODITELJA OSNOVNE ŠKOLE SOKOLOVAC

KLASA: 003-01/20-03/01

URBROJ: 2137-33-01-20-2

Sokolovac, 23.06.2020.

*Z A P I S N I K*

sa ***3. sjednice Vijeća roditelja*** Osnovne škole Sokolovac održane dana 23.06.2020. godine u 16,30 sati u holu Osnovne škole Sokolovac.

Sjednici Vijeća roditelja predsjedava Sanja Savić, zamjenica predsjednice ( dalje u tekstu: Predsjedavateljica sjednice)

Sjednici prisustvuje 10 članova Vijeća roditelja:

Izidora Pajnić, predstavnica 1.r., Anita Žerjav, predstavnica 3.r., Dragica Toplak, predstavnica 4.r, Valentina Miklošić, predstavnica 5.r, Slađana Vincek, predstavnica 6.r, Mirela Knežević, predstavnica 7.a r, Sanja Savić, predstavnica 7.b r, , Duška Cvrtila, predstavnica PŠ Velika Mučna, Ruža Šebrek, predstavnica PŠ Veliki Botinovac i Martina Križek, predstavnica PŠ Mala Mučna

Sjednici nisu prisustvovali: Biljana Novosel Gvozden, predstavnica 2.r., Iva Miličević, predstavnica 8.a razreda, Nataša Horvat, predstavnica 8.b r. , Valerija Frankol, predstavnica PŠ Srijem, Renata Matučec, predstavnica PŠ Srijem, Milan Podravac, predstavnik PŠ Velika Mučna i Biljana Ban, predstavnica PŠ Velika Mučna.

Predsjedavateljica sjednice konstatira da sjednici prisustvuje potrebna većina članova, prisutno je 10 od 17 članova izabranih u Vijeće roditelja za školsku godinu 2019./2020.

Sjednici prisustvuje ravnatelj škole Saša Korkut i tajnica škole Marijana Razman, kao zapisničar i Alma Lukan, predstavnica roditelja u Školskom odboru.

Za sjednicu Vijeća roditelja predložen je sljedeći *DNEVNI RED:*

1. Usvajanje zapisnika s 2. sjednice Vijeća roditelja od 11. prosinca 2019.;
2. Izvješće o radu škole i provedenim aktivnostima tijekom drugog polugodišta;
3. Ostala aktualna pitanja;
4. Razno

Budući da nije bilo drugih prijedloga ni primjedbi Predsjedavateljica sjednice

daje na usvajanje predloženi dnevni red, članovi Vijeća roditelja jednoglasno su prihvatili predloženi dnevni red te prešli na rad po istome.

ZAPISNIČAR : ZAMJENICA PREDSJEDNICE VIJEĆA RODITELJA:

Marijana Razman Sanja Savić

**Točka 1.**

Pod točkom 1. Usvajanje zapisnika s 2. sjednice Vijeća roditelja od 11.12.2019. Predsjedavateljica sjednice kaže da su zapisnik s prethodne sjednice primili u sazivu sjednice elektronskim putem, pita ima li primjedbi i da li su ga svi pročitali.

Zapisnik je jednoglasno usvojen.

**Točka 2.**

Pod točkom 2. Izvješće o radu škole i provedenim aktivnostima tijekom drugog polugodišta Predsjedavateljica sjednice daje riječ ravnatelju koji informira prisutne o svim događajima i provedenim aktivnostima u prethodnom razdoblju školske godine 2019./2020. vezano uz nastavu i izvannastavne aktivnosti. Od mjeseca ožujka nastava je održana on line i teško je bilo provoditi planirane aktivnosti. Obavljeno je cijepljene protiv HPV-a, učenici osmih razreda su bili na dvodnevnoj terenskoj nastavi u Vukovaru, održana je akcija Mir i dobro, planirana predavanja MUP-a, Crvenog križa, podijeljene su tenisice učenicima slabijeg imovinskog stanja dobivene od Gradskog društva Crvenog križa Koprivnica kao i svake godine. Održane su božićne priredbe, zimski praznici su skraćeni zbog nadoknade dana provedenih u štrajku. Održana su školska natjecanja u znanju, međuopćinski Lidrano i sportska natjecanja, dok županijska natjecanja nisu održana sva zbog prekida redovne nastave. Jedan učenik je bio na županijskom natjecanju Lidrano, jedan učenik je osvojio prvo mjesto na županijskom natjecanju iz njemačkog jezika, učenici su sudjelovali na državnom natjecanju iz sportske gimnastike i nekoliko učenika je izabrano za državno natjecanje Europa u školi, danas su stigli rezultati. Održana je predstava za učenike u domu, akcija Mali humanitarko i predavanje Crvenog križa za učenike 5. razreda te obilježen Dan ružičastih majica. U ožujku se prekida redovna nastava i kreće nastava na daljinu. Danas je održan Tim za kvalitetu, raspravljalo se o dobrim i lošim strana nastave na daljinu.

Nastavlja se druga faza projekta e –škole, po njihovoj procjeni naša škola je bolja za jednu ocjenu od prethodne godine.

25. svibnja razredna nastava se vratila u školu kao i predškola.

Tim za kvalitetu je predložio kolegijalni uvid u nastavu, započeto je, učitelji su zadovoljni i nastavit će se u novoj školskoj godini. Došlo je do promjene u kadrovima: otišla je učiteljica iz kemije, privremeno do okončanja natječaja je bio učitelj, međutim od jeseni dolazi na neodređeno nova učiteljica, vratila se s roditeljskog dopusta učiteljica hrvatskog jezika.

Sve informacije o aktivnostima i događajima se redovito objavljuju na internet stranici škole.

**Točka 3.**

Pod točkom 3. Ostala aktualna pitanja Predsjedavateljica sjednice daje riječ ravnatelju koji obrazlaže sa su izvršeni određeni radovi, promijenjena rasvjetau PŠ Veliki Botinovac, postavljene klime u učionicama razredne nastave u Sokolovcu, postavljene trakaste zavjese u svim prostorima matične i područnih škola gdje su bile potrebne. Sutra je sastanak vezano uz proširenje učionice u PŠ Velika mučna i sanacije fasade u Sokolovcu. Sve učionice su opremljene laptopima, projektorima i zvučnicima. Tableti za 5. I 7. Razred su podijeljeni učenicima. Drva za područne škole su stigla.

Udžbenike za novu školsku godinu financira država,a radne bilježnice Općina Sokolovac .

ZAPISNIČAR : ZAMJENICA PREDSJEDNICE VIJEĆA RODITELJA:

Marijana Razman Sanja Savić

Donesena je Odluka o početku nove školske godine, donijeli smo odluku o trajanju dopunskog rada , 10 sati u vremenu od 30.06. do 06.07.2020. godine.

Informatika kao izborni predmet ide u sve razrede razredne nastave i idu gotovo svi učenici.

Nema ograničenja, učenici mogu polaziti izbornu nastavu vjeronauka i informatike, a u četvrtom razredu i engleskog jezika.

Dobili smo sredstva za opremanje računalima područnih škola, 1 računalo na dva učenika.

Upisi učenika u srednje škole kasne, odrađena je prijava u sustav, sad slijediti printanje prijavnica i upisnica.

Upisi u prvi razred osnovne škole idu u dva dijela, jedan dio se obavlja u školu, drugi dio na medicini rada.

Održan je sastanak predstavnika Koprivničko-križevačke županije, Grada Koprivnice, Općine Sokolovac i ravnatelja OŠ Sokolovac vezano uz pripajanje PŠ Donja Velika Osnovnoj školi Sokolovac. Roditelji tih učenika nisu za to zbog tradicije da polaze školu u Koprivnici.

Održano je fotografiranje učenika razredne nastave , održat će se i za učenike predmetne nastave.

Otkazan je odlazak učenika razredne nastave na dvodnevnu terensku nastavu u Šibenik, NP Krka, maturalno putovanje će se odgoditi za slijedeću školsku godinu. Došlo je do problema kod otkazivanja u vidu povrata novaca roditeljima. Obuka neplivača odgođena je za slijedeću školu godinu.

Školski list je u pripremi.

30.06. je zadnji dan za ispis učenika sa izborne nastave.

**Točka 4.**

Pod točkom 4.Razno Predsjedavateljica sjednice daje riječ ravnatelju koji moli roditelje da iznesu svoja mišljenja o nastavi na daljinu. Roditelji nisu zadovoljni nastavom na trećem programu, nije to kao u školi. Sa nastavom naših učitelja su uglavnom zadovoljni, dobra je komunikacija, osim smatraju da za nastavu TZK učitelj daje preteške zadatke za obaviti.

Ravnatelj ističe da je želja bila da svaki učenik sudjeluje u nastavi, da ima potporu učitelja. Potaknuta je suradnja pedagoga, djeteta, roditelja i predmetnog nastavnika.

Budući da nije bilo pitanja ni rasprave, sjednica je završena u 17.55 sati.

ZAPISNIČAR : ZAMJENICA PREDSJEDNICE VIJEĆA RODITELJA:

Marijana Razman Sanja Savić